*Lēmuma projekts*

**Par Licencēšanas komisijas nolikuma izdošanu**

Pamatojoties uz Valsts pārvaldes iekārtas likuma 73. panta pirmās daļas 1.punktu,

Izdot Alūksnes novada pašvaldības Licencēšanas komisijas nolikumu (pielikumā uz 3 lapām).

Domes priekšsēdētājs Dz.ADLERS

**LICENCĒŠANAS KOMISIJAS**

**NOLIKUMS**

*Izdots pamatojoties uz Valsts pārvaldes iekārtas likuma*

*73.panta pirmās daļas 1.punktu*

1. **Vispārīgie noteikumi**
   1. Licencēšanas komisija (turpmāk - komisija) ir ar Alūksnes novada pašvaldības domes lēmumu izveidota pašvaldības institūcija, kas realizē pašvaldības obligāto funkciju – izsniegt atļaujas un licences uzņēmējdarbībai, ja tas paredzēts normatīvajos aktos, un nodrošina normatīvajos aktos paredzētajos gadījumos pašvaldības saskaņojuma, atzinuma, atļaujas un citu akceptējumu izsniegšanu.
   2. Par komisijas locekļiem ar Alūksnes novada pašvaldības domes lēmumu ievēl personas, kuras ir kompetentas licencēšanas un atļauju izsniegšanas jautājumos un pašvaldības darbā.
   3. Komisijas priekšsēdētāju un viņa vietnieku ievēl komisija no sava vidus ar vienkāršu balsu vairākumu.
   4. Darbam par komisijas sekretāru tiek piesaistīts Alūksnes novada pašvaldības Centrālās administrācijas speciālists.
   5. Komisija savus uzdevumus veic pastāvīgi, kā arī sadarbībā ar citām valsts un pašvaldību institūcijām.
   6. Komisija savā darbībā ievēro Latvijas Republikā spēkā esošos normatīvos aktus, Alūksnes novada pašvaldības domes lēmumu, šo nolikumu un citus Alūksnes novada pašvaldības darba organizāciju regulējošos iekšējos normatīvos aktus.
   7. Komisijas darbības tiesiskais pamats ir komisijas nolikums.
   8. Komisijas darbība tiek finansēta no Alūksnes novada pašvaldības budžeta līdzekļiem Alūksnes novada pašvaldības domes noteiktajā kārtībā.
2. **Komisijas kompetence**
   1. Komisija ir tiesīga normatīvajos aktos un komisijas nolikumā paredzētajos gadījumus pieņemt lēmumu par:

9.1.atļauju (licenču) izsniegšanu;

9.2.par piekrišanu vai atzinuma izsniegšanu normatīvajos aktos noteiktai uzņēmējdarbības veikšanai Alūksnes novada administratīvajā teritorijā;

9.3. atļauju ielu vai izbraukuma tirdzniecībai;

9.4.atļaujas izsniegšanu izklaidējoša pasākuma rīkošanai publiskās vietās;

9.5.atļaujas izsniegšanu iebraukšanai Alūksnes Pilssalā, Alūksnes Muižas parkā, Tempļakalna parkā un Alūksnes Lielajos un Mazajos kapos;

9.6.atļaujas izsniegšanu Alūksnes pilsētas, novada, teritoriālo vienību simbolikas izmantošanai;

9.7.transportlīdzekļu satiksmes aizliegšanu vai ierobežošanu uz pašvaldības ielām un ceļiem laikā, kad notiek publiski pasākumi vai citā laikā;

9.8.izziņas izsniegšanu sapulces, gājiena vai piketa rīkošanai;

9.9.citos pašvaldības noteiktos jautājumos;

9.10.izsniegtās licences uzņēmējdarbības veikšanai Alūksnes novada administratīvajā teritorijā anulēšanu.

* 1. Komisija piemēro pašvaldības nodevu tās kompetencē esošajās lietās.
  2. Komisija iesniedz Alūksnes novada pašvaldības domei priekšlikumus komisijas darba organizācijas uzlabošanai.
  3. Komisija ierosina pašvaldības saistošo noteikumu, noteikumu, nolikumu, lēmumu, instrukciju izdošanu tās kompetencē esošos jautājumos.
  4. Komisija pieprasa un saņem normatīvajos aktos noteiktajā kārtībā lēmumu pieņemšanai nepieciešamo informāciju, pārbauda saņemto dokumentu un to saturošās informācijas patiesumu.
  5. Komisija izstrādā un apstiprina komisijas sarakstes un dokumentu veidlapas.
  6. Uz komisijas veidlapām paraksta tiesības ir komisijas priekšsēdētājam (viņa prombūtnes laikā – vietniekam).

1. **Komisijas darba reglaments**
   1. Komisijas sēdes sasauc un to biežumu nosaka komisijas priekšsēdētājs atkarībā no saņemto pieteikumu daudzuma un izskatīšanas termiņiem.
   2. Komisijas sēdi vada komisijas priekšsēdētājs, bet viņa prombūtnes laikā – komisijas priekšsēdētāja vietnieks.
   3. Komisijas sēdes ir atklātas, izņemot jautājumus, kas skar personas privāto dzīvi, komercnoslēpumus vai citu informāciju, kuras izpaušana ir aizliegta saskaņā ar likumu.
   4. Komisijas sēdes tiek protokolētas. Protokolu paraksta visi sēdē piedalījušies komisijas locekļi.
   5. Komisija sagatavo izsniegšanai paredzētos dokumentus un nodrošina izsniegto atļauju (licenču) uzskaiti.
2. **Lēmumu pieņemšana**
   1. Pieņemot lēmumu par licences un izziņas par pašvaldības piekrišanu uzņēmējdarbības veikšanai komisija vadās pēc normatīvajiem aktiem un Alūksnes novada pašvaldības domes saistošajiem noteikumiem par to izsniegšanas kārtību.
   2. Lēmums tiek pieņemts normatīvos aktos noteiktā kārtībā un termiņos.
   3. Komisija ir tiesīga uzaicināt uz sēdi paskaidrojumu sniegšanai personu, uz kuru tiek pieņemts lēmums.
   4. Pirms lēmuma pieņemšanas komisija ir tiesīga pieprasīt ekspertu vai konkrētās jomas speciālistu viedokli.
   5. Komisija lēmumus pieņem ar vienkāršu balsu vairākumu. Ja balsu vairākuma nav, izšķirošā balss ir sēdes vadītājam. Komisija ir lemttiesīga, ja tajā piedalās ne mazāk kā puse no komisijas locekļiem. Komisija ir atbildīga par pieņemto lēmumu tiesiskumu.
   6. Komisija ir tiesīga atteikt izsniegt atļauju (licenci), ja :

26.1.iesniegtajos dokumentos nav pietiekamu ziņu un jautājuma izlemšanai nepieciešami papildu materiāli;

26.2.nav nokārtotas saistības ar pašvaldību budžetu;

26.3.iesniegtie dokumenti neatbilst Latvijas Republikas normatīvo aktu prasībām;

26.4.citos pašvaldības saistošajos noteikumos paredzētajos gadījumos.

* 1. Licences, atļaujas vai izziņas izsniegšanas atteikums tiek sniegts rakstiski.
  2. Komisijas lēmums ir apstrīdams Alūksnes novada pašvaldības domē.

1. **Licences, atļaujas vai izziņas izsniegšana**
   1. Licence, izziņa vai atļauja, pēc maksājuma dokumenta uzrādīšanas (ja maksājums piemērots ar normatīvu aktu), tiek izsniegta Alūksnes novada Valsts un pašvaldības vienotajā klientu apkalpošanas centrā.
   2. Licence, izziņa vai atļauja ir derīga, ja to ir parakstījis komisijas priekšsēdētājs (viņa prombūtnes laikā – vietnieks) un tā apstiprināta ar komisijas zīmogu.
   3. Komisija, pamatojoties uz valsts vai pašvaldības institūciju konstatētajiem pārkāpumiem uzņēmējdarbībā, ir tiesīga anulēt izsniegto licenci, izziņu par pašvaldības piekrišanu uzņēmējdarbības veikšanai. Šī jautājuma izskatīšanai komisija uz sēdi ir tiesīga uzaicināt uzņēmēju (komersantu).
   4. Licence, atļauja vai izziņa tiek anulēta, ja pieprasītājs 10 dienu laikā no lēmuma pieņemšanas nav apmaksājis un izņēmis piešķirto licenci, atļauju vai izziņu.
   5. Licences, atļaujas vai izziņas anulēšanas gadījumā, to apmaksa netiek atmaksāta.
   6. Licences, atļaujas vai izziņas nozaudēšanas gadījumā komisija ņemot vērā iesniedzēja motīvus, ir tiesīga izsniegt dublikātu.
2. **Noslēguma jautājums**

Ar šī nolikuma spēka stāšanos netiek piemērots Alūksnes novada pašvaldības domes 2017.gada 28.jūnija nolikums Nr.5/2017 “Licencēšanas komisijas nolikums”, kas apstiprināts ar Alūksnes novada pašvaldības domes 2017.gada 28.jūnija lēmumu Nr.200 (protokols Nr.10, 39.p.)

Domes priekšsēdētājs Dz.ADLERS